b"\n_START_ARTICLE_\nHurmio (yhtye)\n_START_SECTION_\nHistoria\n_START_PARAGRAPH_\nYhtyeen alku juontaa vuoteen 1975 kun yhtye perustettiin nimell\xc3\xa4 Matchbox. Vuonna 1991 kaikki vanhan Matchboxin j\xc3\xa4senet olivat saapuneet takaisin kotiseudulle Ulvilaan ja Poriin ja yhtye aloitti toimintansa uudelleen. Nimeksi valittiin 'Rautakitaralankayhtye Hurmio' ja tyyliksi suomeksi esitetty tanssi- ja instrumentaalimusiikki rock-asenteella. Agents oli avannut mahdollisuuksia rautalankayhtyeille joten tyylisuunnan valinta oli luonnollinen. Hurmion esiintyi ensimm\xc3\xa4isen kerran loppuvuodesta 1991. \xe2\x80\xa8Vuosina 1991 - 1996 yhtye esiintyi 30 - 50 kertaa vuodessa. Erilaisten oma\xc3\xa4\xc3\xa4nitteiden innoittamana ensimm\xc3\xa4inen levy \xc3\xa4\xc3\xa4nitettiin loppuvuodesta 1996 ja julkaistiin Twang '97 -rautalankatapahtumassa tammikuun lopussa 1997. Twangissa 1998 yhtye julkaisi nelj\xc3\xa4n kappaleen instrumentaali CD:n 'Moontan' TwangTeam Ecstacyn nimell\xc3\xa4. 'Single' julkaistiin 1999, 'V\xc3\xa4reily\xc3\xa4' -levy 1999, Instrumentaalilevy 'Instruducing' 2000, ja EP-CD 'IV' vuonna 2002. Yhtye esiintyi vuosina 2002 - 2004 solistinaan Kim Willman ja nimen\xc3\xa4 oli t\xc3\xa4ll\xc3\xb6in Kim & The Hurmio. Vuonna 2004 yhtye lopetti aktiivikautensa mutta esiintyy edelleen muutaman kerran vuodessa vaihtelevissa kokoonpanoissa."